paragraph_text: Od 1965. do 1972. godine radila je u Osnovnoj školi u Josipovcu kod Osijeka u zvanju učiteljice. Od 1972. do 1998. godine radila je na Pedagoškom fakultetu u Osijeku, najprije u zvanju predavača, zatim višeg predavača, docenta, izvanrednog i redovitog profesora na  Katedri za predškolski odgoj i studiju pedagogije. Izvodila je nastavu iz ovih predmeta: Predškolska pedagogija, Metodika predškolskog odgoja I. i Pedagoška komunikacija (izborni predmet). Od 1999. godine radi na Visokoj učiteljskoj školi u Osijeku odn. na Učiteljskom fakultetu u Osijeku, na Katedri za predškolski odgoj. Na Katedri vodi prethodno navedene predmete, a na Filozofskom fakultetu u Osijeku Metodologiju pedagoških istraživanja. Od 2000.do 2003. godine bila je prodekanica Visoke učiteljske škole. U sklopu nastavne djelatnosti sudjelovala je u izradbi nastavnih planova i programa studija predškolskog odgoja, studija pedagogije te izbornih programa. Kao zagovornica interdisciplinarnog pristupa kontinuirano radi na njegovu ostvarenju u nastavnoj i znanstvenoj djelatnosti.